Влажно марамче

мини| Влажни марамчиња на полица
Влажно мараче, познато и како влажна крпа, мокра крпа, влажно марамче за еднократна употреба, марамче за дезинфекција или бебешко марамче (во конкретни околности) — мало до средно навлажнето парче пластика или ткаенина што е превиткано и завиткано за практична употреба или голема ролна со индивидуални крпи што можат да се скинат. Влажните марамчиња се користат за лична хигиена и како и за чистење во домаќинството, во зависност од додадените хемикалии, додека медицинските или канцелариските марамчиња за чистење не се наменети за хигиена на кожата.

 Изум 
За пронаоѓач на влажните марамчиња се смета Артур Џулиус. Џулиус го регистрирал името Вет-Нап (англ. Wet-Nap) како трговска марка во 1958 година, име за производот што сѐ уште се користи. 

 Производство 
мини| Дозер за влажни марамчиња
Најголем број од влажните марамчиња на пазарот (околу 90 %) се произведуваат од неткаени ткаенини направени од полиестер или полипропилен. 

Материјалот се навлажнува со вода или други течности (на пр., изопропил алкохол) во зависност од намената. Може да биде надополнет со лосиони или парфеми за да се прилагодат тактилните и мирисните својства. За спречување на бактерии во пакувањата најчесто се користат конзерванси како метилизотиазолинон. Влажни марамчиња се преклопуваат и се ставаат во џебно пакување или во кутија со диспензер.

 Употреба 
Влажните марамчиња служат за голем број лични и домашни намени.

 Влажни марамчиња за бебиња 
Влажните марамчиња за бебиња служат за чистење на чувствителната кожа на бебињата. Влажните марамчиња за бебиња обично се со различен број на пакувања (до 80 или повеќе листа по пакување) и доаѓаат со механизми за дозирање. Нивното потекло најверојатно датира од средината на 1950-тите. Една од првите компании што почнала да ги произведува е компанијата наречена „Најс-пак“. 

 Влажни марамчиња за тоалет 
Влажните тоалетни марамчиња многу често имаат предност пред обичната тоалетна хартија. Многу брендови продаваат влажни марамчиња конкретно за употреба во тоалет, тврдејќи дека се „растворливи во вода“. Сепак, тие не се распаѓаат во септички јами бидејќи се направени од нерастворлив материјал како полиестер или полипропилен. Во 2013 година, во статија на „Консјумер рипортс“ се вели дека ниту еден од водечките брендови не можел да го помине нивниот тест.

 Лична хигиена 
Влажните марамчиња често се користат во дел од стандардниот пакет за прибор за јадење што се нуди во рестораните или заедно со оброците во авионите.

Влажните марамчиња почнаа да се продаваат како луксузна алтернатива на тоалетната хартија до 2005 година од страна на компании како што се Кимберли-Кларк и Проктер и Гембл. Тие се издаваат во тоалетите на рестораните, бензинските пумпи, лекарските ординации и други места со јавна употреба.

 Индустриски марамчиња 
Индустриските марамчиња за чистење се претходно импрегнирани со моќна течност за чистење што ја елиминираат нечистотијата, додека пак високоефикасната ткаенина ги впива остатоците. Тие имаат способност да чистат широк спектар на супстанции од рацете, алатите и површините, вклучувајќи: нечистотија, маснотии, бои и премази на база на масло и вода, лепила, силиконски и акрилни заптивки, полипена, епоксидна смола, масло, катран и друго.

 Олеснување на болка 
На пазарот постојат марамчиња за ублажување на болка натопени со алкохол и бензокаин. Се користат за лекување на помали гребнатини, изгореници и убоди од инсекти. Функционираат така што ја дезинфицираат повредата, а исто така ја ублажуваат болката и чешањето.

 Грижа за домашни миленици 
Влажните марамчиња се произведуваат специјално за нега на домашни миленици, на пример за чистење очи, уши или заби (со борна киселина, калиум хлорид, цинк сулфат, натриум борат) за животни како кучиња, мачки, коњи и птици.

 Здравствена заштита 
Медицински влажни марамчиња се користат за различни намени. Тука спаѓаат алкохолни влажни марамчиња, хлорхексидински марамчиња (за дезинфекција на површини и неинвазивни медицински помагала) и спорицидни марамчиња. Медицинските марамчиња може да се користат за да се спречи ширењето на патогени како што се норовирусот и Clostridioides difficile.

 Влијание врз канализациските системи 
Поради нивното нераспаѓање или нерастворување во вода може да предизвика затнување на канализацијата, познато како фетбергс, и затоа компаниите за управување со водоснабдување апелираат до луѓето да не фрлаат влажни марамчиња во тоалетите. 

Влажните марамчиња како што се бебешките влажни марамчиња семпочести за употреба како алтернатива на тоалетната хартија во богатите земји, вклучувајќи ги САД и Обединетото Кралство. Оваа употреба во некои случаи е охрабрена од производителите, кои некои марки на влажни марамчиња ги етикетирале како „растворливи“. Кога се пуштаат во тоалет, се затнуваат во внатрешниот водовод, септичките системи и јавните канализациски системи.Stradling, Richard (31 May 2009). Flushable' wipes blamed for clogging sewage lines", Seattle Times Склоноста маснотиите и влажните марамчиња да се лепат заедно наводно го поттикнува растот на проблематичните запушувања во канализацијата познати како „масни крпи“. Покрај тоа, некои марки на марамчиња содржат алкохол, кој може да убие бактерии и да ги денатурира ензимите одговорни за разградување на цврстиот отпад во септичките јами. Кон крајот на 2010-тите, на пазарот се појавуват и други алтернативи како што се гел-марамчињата.

Во 2014 година, во Окружниот суд на САД за Северниот округ на Охајо била поднесена групна тужба против Таргет Корпоратион и Најс-Пак Продуктс Инк. во име на потрошувачите во Охајо кои користеле влажни марамчиња за перење од брендот Таргет. Во тужбата се тврди дека трговецот ја означил амбалажата на марамчињата од брендот Ап и Ап (анг. Up & Up) како безбедни за канализација и септички системи. Во тужбата, , се наведува дека производите претставуваат опасност по јавното здравје бидејќи ги затнуваат пумпите во објектите за третман на општински отпад. Таргет и Најс-Пак се согласиле да го решат случајот во 2018 година.

Во 2015 година, градот Вајоминг, Минесота, покрена групна тужба против шест компании, вклучувајќи ги Проктер и Гембл, Кимберли-Кларк и Најс-Пак, тврдејќи дека лажно ги промовираат своите производи како погодни„за пуштање во вода“. Градот ја отфрлил тужбата во 2018 година откако заклучил дека градот не доживеал оштетување на канализациските системи ниту зголемување на трошоците за одржување. 

Во 2019 година, индустрискиот орган Water UK донел нов стандард за влажни марамчиња што се растворливи во вода. Влажните марамчиња требале да поминат строго испитување за да добијат ново и одобрено лого Fine to Flush. Од јануари 2019 година, потврдено било дека само еден производ го исполнувал стандардот, иако имало уште околу седум други во процес на тестирање.

 Наводи 

Категорија:Нужници
Категорија:Хартиени производи
Категорија:Дезинфектанти
Категорија:Производи за лична хигиена
Категорија:Отпад